Το ***Grand Theft Auto: Vice City Stories*** είναι βιντεοπαιχνίδι δράσης περιπέτειας ανοικτού κόσμου που αναπτύχθηκε από τη Rockstar Leeds και κυκλοφόρησε από τη Rockstar Games, αρχικά στις 31 Οκτωβρίου του 2006 για το PlayStation Portable και έπειτα στις 5 Μαρτίου του 2007 ως port για το PlayStation 2. Πρόκειται για το έβδομο παιχνίδι της σειράς *Grand Theft Auto* και prequel του *Grand Theft Auto: Vice City*.

Τρόπος παιχνιδιού
-----------------

Το παιχνίδι εξελίσσεται σε οπτική τρίτου προσώπου. Ο χάρτης του παιχνιδιού αποτελεί μικρογραφία του Μαϊάμι τη Φλόριντα. Ο παίκτης μπορεί να περιηγηθεί και να πραγματοποιήσει διάφορες αποστολές στη Vice City, στη σειρά που θέλει ο ίδιος. Επίσης, ο πρωταγωνιστικός χαρακτήρας έχει τη δυνατότητα της κολύμβησης, για περιορισμένο χρονικό διάστημα. Μετά τον τερματισμό του παιχνιδιού, αυξάνονται οι δυνατότητες του παίκτη.

Σενάριο
-------

### Πλοκή

Το παιχνίδι τοποθετείται στο 1984, δύο χρόνια πριν τα γεγονότα του *Vice City.* Πρωταγωνιστής είναι ο Victor "Vic" Vance, ο οποίος υπηρετεί στον στρατό ως μεταφορέας. Ο Λοχαγός Jerry Martinez αντιπαθεί τον Vic και μια μέρα, τον ζητά για να συζητήσουν. Τον παρασέρνει σε συζήτηση, όπου ο Vic εξομολογείται τα οικογενειακά του προβλήματα: για την μητέρα του που παίρνει ναρκωτικά, για τον πατέρα του που σκοτώθηκε, για τον ένα αδερφό του που πάσχει από άσθμα και για τον άλλο αδερφό του που είναι μπλεγμένος στον υπόκοσμο. Ο Jerry του λέει πως του αξίζει να ζει σαν πλούσιος, όπως αυτός. Αν και ο Vic αρχικά δεν ήθελε, ο Jerry τελικά τον έπεισε: του έθετε ακραίες αποστολές, τι οποίες έφερνε σε πέρας. Ωστόσο, μια μέρα παραβίασε τους κανόνες, με αποτέλεσμα να απολυθεί.

Ο Vic αναγκάζεται να ακολουθήσει τον δρόμο του υποκόσμου, όπως ο αδερφός του, Lance. Δεν εργάζεται, και στηρίζεται στον Lance και σε κάποιους φίλους του δεύτερου. Ωστόσο, το μόνο πράγμα που τον ενδιαφέρει είναι να ζει κανονικά και να έχει μια δουλειά. Ο Vic θα βοηθήσει και θα βοηθηθεί από πολλούς ανθρώπους, αλλά ο άνθρωπος που θέλει πολύ να βοηθήσει είναι η Louise, η μητέρα ενός νεογέννητου μωρού, την οποία ο σύζυγός της κακοποιούσε. Ο Vic τον σκοτώνει, για να τον αποτρέψει από το να σκοτώσει τη Louise.

Ο σύζυγος της, ο Martin ήταν και το αφεντικό μιας μικρής συμμορίας που βρισκόταν έξω από την πόλη και κατοικούσαν σε τροχόσπιτα αλλά όταν το αφεντικό τους σκοτώθηκε, η συμμορία διαλύθηκε. Ο Vic στηρίζεται, επίσης, στον φίλο του Lance και πιο πλούσιο άνθρωπο της πόλης, τον Richardo Diaz. Σε μία αποστολή, ο Vic γίνεται μάρτυρας του θανάτου της Louise, η οποία θα δολοφονείται με όπλο από τα αδέρφια Armando και Diego Mendez.

Τέλος, ο Vic σκοτώνει τον Jerry, για οικογενειακούς και προσωπικούς λόγους, και τους Mendez, επειδή σκότωσαν τη Louise. Έπειτα, ο Vic και ο Lance πετούν με ελικόπτερο μακριά από το κτίριο όπου έγιναν αυτά τα συμβάντα. Μερικές ημέρες αργότερα φεύγουν από τη Vice City, για να στείλουν στον χρήματα στον μεγαλύτερο αδερφό τους, για την φαρμακευτική αγωγή του άσθματος.

### Χαρακτήρες

Οι ηθοποιοί που δάνεισαν τις φωνές τους στους χαρακτήρες είναι ο Γκάρι Μπιούσι, Λούις Γκούζμαν, ο Φίλιπ Μάικλ Τόμας, και ο Ντάνι Τρέχο στους ρόλους των Phil Cassidy, Ricardo Diaz, Lance Vance, και Umberto Robina, αντίστοιχα. Επίσης, ο Φιλ Κόλινς έπαιξε τον εαυτό του. Επίσης, ο Opie (Gregg Hughes), ο Άντονι Κουμία και άλλοι συντελεστές του *The Opie and Anthony Show*, δάνεισαν τις φωνές τους σε έναν από τους ραδιοφωνικούς σταθμούς.

Ο πρωταγωνιστής του παιχνιδιού είναι ο Victor "Vic" Vance. Ο Vic γεννήθηκε το 1956 στην Vice City και έχει δύο αδέρφια. Τον μεγαλύτερο του αδερφό, Pit, ο οποίος πάσχει από άσθμα, και ο μικρότερος αδερφός του, Lance σκοτώνεται το 1986 από τον Τόμι Βερσέτι. Το 1979, ο Vic άρχισε να εργάζεται στον στρατό ως μεταφορέας. Το 1986, ο 30χρονος Vic σκοτώνεται στην Vice City, κατά την διάρκεια μιας συμφωνίας. Το 1986 παρουσιάζεται με μαλλιά, με ρούχα κλασικά για την πόλη, και με άσπρο παντελόνι.

**Αστυνομία**

Η Αστυνομία είναι άκρως πιεστική και επιθετική ενώ κάποιες φορές, όταν πιέζει τον παίκτη, αυτό αναγκάζεται να παραδοθεί. Ωστόσο, η αστυνομία θα τον κυνηγήσει εάν τρακάρει οχήματα της Αστυνομίας, εάν πράξει κάποια εγκληματική ενέργεια, εάν προκαλέσει πανικό σε πολλά σημεία της πόλης, και τέλος, εάν προκαλέσει ηχορύπανση.

**Συμμορίες**

* Bikers: Αποτελούμενη μόνο από μοτοσυκλετιστές, είναι μία από τις μεγαλύτερες συμμορίες της Vice City, με αρχηγό τον Mitch Baker. Τα μέλη της συχνάζουν σε μέρη όπως το Downtown, και το βόρειο κομμάτι του Midland. Κυκλοφορούν με κράνη ή μπαντάνες και συνήθως έχουν στα χέρια τους τατουάζ. Χρησιμοποιούν SMG όπλα. Ο αγαπημένος τους σταθμός είναι το VCFL (Vice City For Lovers).

* Cholos: Νέα συμμορία που υπάρχει από το 1984, με αρχγό τον Dejuan De Marco. Αποτελείται από μεξικανούς κακοποιούς, που έχουν στόχο να κυριεύσουν την πόλη. Έχουν μεγάλη κόντρα με τους Bikers, αλλά και με τους Trailer Park Mafia. Οι Cholos κάποια στιγμή έρχονται αντιμέτωποι με τον πρωταγωνιστή ο οποίος, όταν συγκεντρώσει τη δική του μαφία, αποκτά νέους αντιπάλους. Φορούν άσπρες φανέλες και συνήθως κρατούν ρακέτα τύπου μπέιζμπολ, ή κανονικό πιστόλι.

* Sharks: Συμμορία λαθρεμπόρων που έχουν ως έδρα την πόλη του Midland, και αρχηγός της είναι ο Kanye Diggit. Πρόκειται για τεράστια συμμορία, που βρίσκεται σε κόντρα με τους Bikers. Χρησιμοποιούν όπλα Ούζι, ΑΚ-47 και Scorpion. Οι Sharks, ως χρώματα τους, έχουν το Κόκκινο και το Μαύρο, ωστόσο ορισμένοι εμφανίζονται και με καφέ ρούχα. Αποτελεί μεγάλη απειλή για την συμμορία του παίκτη, καθώς της ανήκει το 90% περίπου της πόλης.

* Vance Crime Family: Η συμμορία του παίκτη, η οποία έχει δύο αρχηγούς, τον Vic Vance και τον αδερφό του, Lance Vance. Αρχικά, ο παίκτης σκοτώνει όλα τα μέλη της Trailer Park Mafia, με την οποία δουλεύει ο Vic. Έτσι, ο Vic δημιουργεί τη δική του μαφία, την οποία χειρίζεται όπως θέλει. Οι άνθρωποι του Vic έχουν εξωτερική εμφάνιση που εξαρτάται από τον ίδιο.

* The White Stallionz: Συμμορία που αποτελείται από ομοφυλόφιλους μηχανόβιους, με αρχηγό τον Gabe Hiker. Το στέκι τους είναι το Stallionz Bar, που βρίσκεται στην Little Haiti. Χρησιμοποιούν τα ίδια με τους Cholos, δηλαδή πιστόλια, μαχαίρια και ρακέτες. Εμφανίζονται σπάνια στην πόλη, ωστόσο, σε μια αποστολή στην The Bum Deal, ο παίκτης τους γνωρίζει από κοντά.

* Martinez's Crew: Αρχηγός τους είναι ο Μαρτίνες, που έχει άριστες σχέσεις με τα αδέρφια Μέντεζ, που έχουν την δική τους μαφία. Αντίπαλή τους είναι η Vance Crime Family.

  

Άλλες συμμορίες είναι το Mendez Cartel και η Trailer Park Mafia.

Ανάπτυξη
--------

### Μουσική

Στο παιχνίδι ακούγονται εννέα ραδιοφωνικοί σταθμοί, οι: Emotion 98.3, Espantoso, Flash FM, Fresh 105 FM, Paradise FM, VCFL, V-Rock, Wave 103 και VCPR Public Radio. Σε αυτούς τους σταθμούς ακούγονται συγκροτήματα, όπως οι Depeche Mode, Kiss, Scorpions και καλλιτέχνες, όπως ο Φιλ Κόλινς. Επίσης, υπάρχουν σταθμοί που αναφέρονται αποκλειστικά στον πολιτισμό και έχουν καλεσμένους, όπως τον δήμαρχο της Vice City, Τόμας Σραμπ, και άλλα πρόσωπα.

Υποδοχή
-------

Το παιχνίδι, λόγω του πολύ δύσκολου τρόπου παιχνιδιού του, δεν εντυπωσίασε το κοινό της σειράς. Η εκδοχή του PlayStation Portable έχει βαθμολογηθεί με βαθμό 9 από το IGN, με 86% από το Metacritic, και με 85% από το GameRankings. Η εκδοχή του PlayStation 2 απέσπασε βαθμολογία με 7.5 από το IGN.

Μέχρι τις 26 Μαρτίου του 2008, σύμφωνα με τη, Take-Two Interactive, το παιχνίδι πούλησε 4,5 εκατομμύρια κομμάτια. Το 2006 βραβεύτηκε από το IGN ως το παιχνίδι με το καλύτερο licensed soundtrack του PlayStation Portable, ενώ το 2007 είχε βραβευτεί ως το Καλύτερο Φορητό Βιντεοπαιχνίδι από τα Golden Joystick Awards.

Παραπομπές
----------

1. ↑  (Αγγλικά) *redump.org*.
2. ↑  «Grand Theft Auto: Vice City Stories». *Metacritic*. Ανακτήθηκε στις 12 Αυγούστου 2017.
3. ↑  «Wayback Machine» (PDF). 8 Απριλίου 2008. Αρχειοθετήθηκε από το πρωτότυπο στις 8 Απριλίου 2008. Ανακτήθηκε στις 12 Αυγούστου 2017. CS1 maint: Unfit url (link)
4. ↑  Editors, IGN's Nostalgic (20 Απριλίου 2016). «IGN Presents the History of Awesome: 2006». *IGN* (στα Αγγλικά). Ανακτήθηκε στις 12 Αυγούστου 2017.
5. ↑  «BBC NEWS | Technology | Gears of War wins Joystick awards». *news.bbc.co.uk*. Ανακτήθηκε στις 12 Αυγούστου 2017.

Εξωτερικοί σύνδεσμοι
--------------------

* Επίσημη ιστοσελίδα
* *Grand Theft Auto: Vice City Stories*[*νεκρός σύνδεσμος*] στη Wikia

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βιντεοπαιχνίδια της σειράς *Grand Theft Auto* |
| --- |
|  |
| Κύρια σειρά | 
* *Grand Theft Auto*
* *Grand Theft Auto 2*
* *Grand Theft Auto III*
* *Vice City*
* *San Andreas*
* *Grand Theft Auto IV*
	+ *The Lost and Damned*
	+ *The Ballad of Gay Tony*
* *Grand Theft Auto V*
	+ *Online*
* Άτιτλο παιχνίδι *Grand Theft Auto*
 |
|  |
| Φορητά βιντεοπαιχνίδια | 
* *Advance*
* *Liberty City Stories*
* *Vice City Stories*
* *Chinatown Wars*
 |
|  |
| Χαρακτήρες | 
* Claude
* Tommy Vercetti
* Carl Johnson
* Niko Bellic
* Trevor Philips
 |
|  |
| 
Κατηγορία Κατηγορία |

 |